કંપનીના કેટલાક અધિકારીઓની અયોગ્ય વર્તણૂક સામે કંપનીના કુણા વલણ સામે ગુરુવારે સંખ્યાબંધ કર્મચારીઓએ વિરોધ વ્યક્ત કરવા સામૂહિક કાર્ય બહિષ્કાર કર્યો હતો. ‘એન્ડ્રોઈના પિતામહ’ ગણાતા એન્ડી રૂબીનને યૌનશોષણના આક્ષેપ બાદ કંપનીએ 90 મિલિયન ડોલરનું પેકેજ આપ્યું હોવાના અહેવાલોને પગલે વિરોધ વધુ મજબૂત બન્યો હતો. જો કે બાદમાં ગૂગલના સીઈઓ સુંદર પિચાઈએ એક ઈમેલ કરીને કર્મચારીઓને જણાવ્યું હતું કે કંપનીએ બે વર્ષમાં જાતિય શોષણના આક્ષેપ બદલ 48 કર્મચારીઓની હકાલપટ્ટી કરી છે અને કોઈને પણ પેકેજ આપવામાં આવ્યું નથી.